Det folkedemokratiske partiet i Tadsjikistan

Det folkedemokratiske partiet i Tadsjikistan (Ҳизби халқии демократии Тоҷикистон – Hizbi demokratī-khalqīi Tojikston, forkortet HDKT) er et politisk parti i Tadsjikistan. 

HDKT er det største partiet i Tadsjikistan, og ledes av Emomalii Rahmon, Tadsjikistans nåværende president. Ved valget i 2005 fikk partiet 74 % av stemmene og 52 av 63 seter i parlamentet. Dette var en framgang fra valget i 2000, da partiet fikk 64,9 % av stemmene. 

I henhold til partiets partimanifest har PDPT som mål å skape en «uavhengig, demokratisk, sekulær, sosialt orientert og enhetlig stat med en stabil økonomi». Statuttene refererer også til «håp om å forbedre samfunnets velferd, beskytte borgernes interesser, uavhengig av deres sosiale status, nasjonalitet eller religiøse preferanser». Partiet står for en sekulær stat og et sekulært samfunn og blir også betraktet som tadsjikisk-nasjonalistisk, statistisk og autoritært.  

Hovedsetet ligger i «Enhetspalasset» i Dusjanbe. 

 Referanser 

 Eksterne lenker 


Kategori:Politiske partier i Tadsjikistan